CELEX: 32008R0606
Language: mt
Date: 2008-06-26 00:00:00
Title: Regolament tal-Kummissjoni (KE) Nru 606/2008 tas- 26 ta' Ġunju 2008 li jemenda r-Regolament (KE) Nru 831/2002 li jimplimenta r-Regolament tal-Kunsill (KE) Nru 322/97 dwar l-Istatistika Komunitarja, rigward l-aċċess għal data kunfidenzjali għal għanijiet xjentifiċi Test b’relevanza għaż-ŻEE

27.6.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 166/16
            
         REGOLAMENT TAL-KUMMISSJONI (KE) Nru 606/2008
   tas-26 ta' Ġunju 2008
   li jemenda r-Regolament (KE) Nru 831/2002 li jimplimenta r-Regolament tal-Kunsill (KE) Nru 322/97 dwar l-Istatistika Komunitarja, rigward l-aċċess għal data kunfidenzjali għal għanijiet xjentifiċi
   (Test b’relevanza għaż-ŻEE)
   IL-KUMMISSJONl TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 322/97 tas-17 ta’ Frar 1997 dwar l-Istatistika Komunitarja (1) u b’mod partikolari l-Artikolu 17(2) u l-Artikolu 20(1) tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 831/2002 (2) jistabbilixxi, bl-għan li jintlaħqu konklużjonijiet statistiċi għal skopijiet xjentifiċi, il-kundizzjonijiet li bihom l-aċċess għal data kunfidenzjali mgħoddija lill-awtorità tal-Komunità jista’ jingħata. Jelenka l-istħarriġ u l-għejun ta' data differenti li japplika għalihom.
            
         
               (2)
            
            
               Hemm talba dejjem tikber minn riċerkaturi u mill-komunità xjentifika b'mod ġenerali biex ikun hemm aċċess ukoll għal skopijiet xjentifiċi għal data kunfidenzjali mill-Istħarriġ dwar l-Istruttura tal-Farms (SSF). Aċċess għall-mikrodata ta’ l-SSF għandu jippermetti lir-riċerkaturi li jistudjaw ir-relazzjonijiet bejn il-karatteristiċi differenti ta’ l-azjendi agrikoli individwali, bħat-tipi ta’ l-uċuh tar-raba’ kkultivati, il-bhejjem u l-għadd ta’ ħaddiema. Għandu wkoll jagħti lir-riċerkaturi l-possibbiltà li jtejbu l-mudelli u l-indikaturi agri-ambjentali reġjonali li huma attwalment imsejsa fuq data aggregata. Għalhekk dan l-istħarriġ għandu jiżdied mal-lista fir-Regolament (KE) Nru 831/2002.
            
         
               (3)
            
            
               Il-miżuri stipulati f’dan ir-Regolament huma skond l-opinjoni tal-Kumitat dwar il-Kunfidenzjalità ta’ l-Istatistika,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 831/2002 huwa emendat kif ġej:
   
               1.
            
            
               Fl-Artikolu 5, il-paragrafu 1 huwa mibdul b'dan li ġej:
               “1.   L-awtorità tal-Komunità tista' tagħti aċċess fil-post tagħha għal data kunfidenzjali miksuba mill-istħarriġ jew mill-għejun ta' data ta' statistika li ġejjin:
               
                           —
                        
                        
                           Bord dwar l-Affarijiet Domestiċi tal-Komunità Ewropea,
                        
                     
                           —
                        
                        
                           Stħarriġ dwar l-Għadd ta' Ħaddiema,
                        
                     
                           —
                        
                        
                           Stħarriġ dwar l-Innovazzjoni Komunitarja,
                        
                     
                           —
                        
                        
                           Stħarriġ dwar it-Taħriġ Vokazzjonali Kontinwu,
                        
                     
                           —
                        
                        
                           Stħarriġ dwar l-Istruttura tal-Qligħ,
                        
                     
                           —
                        
                        
                           Statistika ta' l-Unjoni Ewropea dwar id-Dħul u l-Kundizzjonijiet ta' l-Għajxien,
                        
                     
                           —
                        
                        
                           Stħarriġ dwar l-Edukazzjoni ta' l-Adulti,
                        
                     
                           —
                        
                        
                           Stħarriġ dwar l-Istruttura tal-Farms.
                        
                     Madankollu, fuq talba ta' l-awtorità nazzjonali li pprovdiet id-data, l-aċċess għal data minn din l-awtorità nazzjonali ma għandux jingħata għal proġett speċifiku ta' riċerka.”
            
         
               2.
            
            
               Fl-Artikolu 6, il-paragrafu 1 huwa mibdul b'dan li ġej:
               “1.   L-awtorità Komunitarja tista' toħroġ settijiet ta' mikrodata anonimizzata miksuba mill-istħarriġ jew mill-għejun ta' data ta' statistika li ġejjin:
               
                           —
                        
                        
                           Bord dwar l-Affarijiet Domestiċi tal-Komunità Ewropea,
                        
                     
                           —
                        
                        
                           Stħarriġ dwar l-Għadd ta' Ħaddiema,
                        
                     
                           —
                        
                        
                           Stħarriġ dwar l-Innovazzjoni Komunitarja,
                        
                     
                           —
                        
                        
                           Stħarriġ dwar it-Taħriġ Vokazzjonali Kontinwu,
                        
                     
                           —
                        
                        
                           Stħarriġ dwar l-Istruttura tal-Qligħ,
                        
                     
                           —
                        
                        
                           Statistika ta' l-Unjoni Ewropea dwar id-Dħul u l-Kundizzjonijiet ta' l-Għajxien,
                        
                     
                           —
                        
                        
                           Stħarriġ dwar l-Edukazzjoni ta' l-Adulti,
                        
                     
                           —
                        
                        
                           Stħarriġ dwar l-Istruttura tal-Farms.
                        
                     Madankollu, fuq talba ta' l-awtorità nazzjonali li pprovdiet id-data, l-aċċess għal data minn din l-awtorità nazzjonali m'għandux jingħata għal proġett speċifiku ta' riċerka.”
            
         Artikolu 2
   Dan ir-Regolament għandu jidħol fis-seħħ fl-għoxrin jum ta' wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 26 ta’ Ġunju 2008.
      
         
            Għall-Kummissjoni
         
         Joaquín ALMUNIA
         
            Membru tal-Kummissjoni
         
      
   
   
      (1)  ĠU L 52, 22.2.1997, p. 1. Ir-Regolament kif emendat bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).
   
      (2)  ĠU L 133, 18.5.2002, p. 7. Ir-Regolament kif emendat l-aħħar bir-Regolament (KE) Nru 1000/2007 (ĠU L 226, 30.8.2007, p. 7).